Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1300

2. A járványügyi nyomozás során történt azonosítás alapján az alábbi intézkedéseket kell tenni: 2.1. A BSE szarvasmarhában történt fertõzöttsége megállapítása esetén a következõk szerint kell eljárni: — minden szarvasmarhát azon a telepen, ahol a beteg állatot tartják, — a beteg állat utódait, amelyek a betegség klinikai tüneteinek jelentkezését megelõzõ két év során, vagy a klinikai tünetek jelentkezése után születtek, — a 3. § 17. a) alpontjában meghatározott rizikócsoportba tartozó egyedeket le kell ölni, és ezt követõen gondoskodni kell az ártalmatlanításukról. 2.2. A kerületi fõállatorvos az állomással folytatott elõzetes konzultációt követõen, a rendelkezésre álló járványügyi adatok és az állatok nyomon követhetõsége alapján dönthet úgy, hogy a beteg állat tartása helyén lévõ szarvasmarhák közül nem mindegyik állatot öleti le. (Ez az intézkedés azonban nem alkalmazható a beteg szarvasmarha 2.1. pontban meghatározott utódai, illetve a rizikócsoportba tartozó egyedek esetén). A felmentés alkalmazása esetén az állományt továbbra is forgalmi korlátozás alatt kell tartani. Ebbõl az állományból továbbtartásra tilos állatot értékesíteni, emberi fogyasztás céljából levágni pedig csak a 6 hónapnál fiatalabb vagy a 24 hónaposnál idõsebb egyedeket lehet, ez utóbbiak teste emberi fogyasztásra csak negatív gyorsteszt esetén kerülhet. 2.3. A BSE juhban vagy kecskében történt fertõzöttsége megállapítása esetén a következõk szerint kell eljárni: — azon a telepen, ahol BSE-ben beteg állatot találtak valamennyi juhot és kecskét; — a BSE-ben megbetegedett állat szüleit, továbbá a BSE-ben beteg nõivarú állat embrióját, petesejtjét és utódait, amelyeket a betegség klinikai tüneteinek jelentkezését megelõzõ egy év során, vagy a klinikai tünetek jelentkezését követõen gyûjtöttek, illetve születtek; — a 3. § 17. b) és c) alpontjában meghatározott rizikócsoportba tartozó egyedeket; le kell ölni, és ezt követõen gondoskodni kell ártalmatlanításukról. 2.4. A súrlókór juhban vagy kecskében történt fertõzöttsége megállapítása esetén a következõk szerint kell eljárni: — azon a telepen, ahol súrlókórban beteg állatot találtak valamennyi juhot és kecskét; 2003/73. szám — a súrlókórban megbetegedett állat szüleit, továbbá a beteg nõivarú állat embrióját, petesejtjét és utódait, amelyeket a betegség klinikai tüneteinek jelentkezését megelõzõ egy év során, vagy a klinikai tünetek jelentkezését követõen gyûjtöttek, illetve születtek; le kell ölni, és ezt követõen gondoskodni kell ártalmatlanításukról. 2.5. Ha rendelkezésre áll olyan vizsgáló intézet, amely a juhok genotípusát megbízható módon meg tudja határozni, és az állattartó vállalja a vizsgálatok költségét, akkor a minisztérium az állomás javaslatára értékes törzstenyészetek vagy õshonos juh és kecske fajták tenyészetei esetében dönthet úgy is, hogy csak azokat az állatokat kell leölni, amelyek nem rezisztens genotípusúak. Az ilyen telepekre nem rezisztens genotípusú egyedek leölését követõen azonban csak rezisztens genotípusú egyedek vihetõek be, illetve csak ilyen állatoktól származó szaporítóanyag használható fel. 2004. május 1-jétõl az olyan telepek újratelepítése is csak rezisztens genotípusú állatokkal történhet, amelyeken a teljes juh és kecske állományt leölték. Az utóbbi telepeken is csak rezisztens állatoktól származó szaporítóanyag használható fel e határidõ után. 2.6. Ha a BSE vagy súrlókór importált állaton kerül megállapításra és a járványügyi vizsgálatok azt bizonyítják, hogy a behozatala elõtt fertõzõdött meg, akkor 2.1—2.4. pontokban elõírt intézkedéseken túl le kell ölni a beteg állattal együtt importált összes többi állatot is. 2.7. Ha szarvasmarhától, juhtól vagy kecskétõl eltérõ más kérõdzõ faj zárt körülmények között élõ egyedénél került TSE megállapításra, akkor az állomány összes egyedének klinikai vizsgálatát követõen talált TSE-re gyanús állatokat kell csak leölni. A vadon élõ kérõdzõk esetén figyelemmel kell lenni a TSE-re gyanút keltõ tüneteket mutató egyedek esetleges elõfordulására. 2.8. Az esetlegesen fertõzött takarmányt és egyéb anyagot, vagy a terjesztés bármely más eszközét, amely a TSE kórokozóját a fertõzött gazdaságba átvihette, vagy továbbterjesztette, meg kell semmisíteni.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes